Leif Johannes Jensen har været ansat som ældrechef i såvel den nuværende som den tidligere Hjørring Kommune siden 2003 og var i en periode i 2006 også konstitueret som socialdirektør. Før sit møde med ældreområdet var den nye direktør i 1998-2003 tilknyttet Børne- og Kulturforvaltningen som først administrativ leder; siden adminstrationschef. Den kommunale karriere begyndte som fuldmægtig i Borgmesterens Afdeling, Århus Kommune - umiddelbart efter statskundskabsstudierne ved Aarhus Universitet i årene 1990-95. Inden da blev Leif Johannes Jensen uddannet som reserveofficer i Hæren (1988-1990) og senere som kaptajn af reserven (1994-1995) - et hverv han beholdt frem til 2001. Privat er han gift med psykolog Anette Riis Jensen og far til tre sønner på 9, 12 og 14 år. Familien bor i Hjørring. Leif Johannes Jensen tiltræder sit nyt job 1. januar. Der er endnu ikke taget stilling til genbesættelse af stillingen som ældrechef.

Opsummering:
Et enigt Byråd besluttede onsdag aften at ansætte kommunens nuværende ældrechef, cand. scient. pol. Leif Johannes Jensen, som ny Økonomi- og Arbejdsmarkedsdirektør efter Karl Henrik Laursen.